Ущипци
### Днес, възнамерявам да изпълня обещанието си от една предишна публикация.  Това е най-любимата ми смес за сръбска скара - ушипци.


### Като споменах любима, ще призная, че мога да похапвам ушипци при всякакви температури от - 20 до + 40. По всяко време и то без угризения на съвестта, поради простата причина, че преобладава любимото ми телешко месо. Освен това ущипци могат да се приготвят на грил тиган, скара и разбира се в най-добрия си вариант на барбекю. Като добавим и сръбската пикантност в цялата смес - резултатът е просто умопомрачителен. В полза на тези чудни ущипци ще добавя, че освен лесни са и изключително бързи за приготвяне, което автоматично ги вкарва в листата ми с фаворити.


### Разбира се има доста и различни рецепти в нета, но за моя си вкус, стигнах до следната смес:


### **400 гр.** **телешко** и **200 гр. свинско месо** без жили се смилат на кайма. Добавят се **100 гр. настърган кашкавал** и **100 гр. пушен бекон**, нарязан на ситни кубчета. Сместа се овкусява с **1 ч.л. сладък червен пипер**, **1 ч.л. лют червен пипер**, **сол**, **черен пипер** и **1 скилидка чесън**, настърган на фино ренде. Всичко се омесва добре и се оставя за половин час в хладилник, да се поомесят ароматите, след което шипвате кайма, колкото да се събере в стисната шепа и хвърляте на скарата. Особено подходяща за гарнитура е студена биричка :) през лятото или тъмна през зимата :)


### [Ущипци](https://culinarywithme.com/wp-content/uploads/2012/02/serbian-meatballs_3_small.jpg)




---


### *Ако тази публикация ви харесва, споделете в социалните мрежи и се абонирайте за новите статии в блога [тук](http://eepurl.com/cguvfd) или пък следете страничката във [facebook](https://www.facebook.com/culinarywithme/).*

